KBANK บวกเกือบ 2% หลังไตรมาส 3 กำไรดีเกินคาด
KBANK บวกเกือบ 2% หลังไตรมาส 3 กำไรดีเกินคาด ล่าสุดอยู่ที่ 74.50 บาท บวก 1.25 บาท หรือ 1.71% มูลค่าซื้อขาย 730.49 ล้านบาท
KBANK บวกเกือบ 2% หลังไตรมาส 3 กำไรดีเกินคาด ล่าสุดอยู่ที่ 74.50 บาท บวก 1.25 บาท หรือ 1.71% มูลค่าซื้อขาย 730.49 ล้านบาท
21 ต.ค. 2563

ผู้สื่อข่าวรายงานว่า ราคาหุ้น ธนาคารกสิกรไทย จำกัด (มหาชน) หรือ KBANK ล่าสุด ณ เวลา 10.11 น. อยู่ที่ 74.50 บาท บวก 1.25 บาท หรือ 1.71% สูงสุดที่ 75.25 บาท ต่ำสุดที่ 74.25 บาท ด้วยมูลค่าซื้อขาย 730.49 ล้านบาท ทั้งนี้ราคาหุ้น KBANK ปรับตัวขึ้น หลังรายงานผลการดำเนินงานประจำไตรมาส 3/63 ออกมาดีกว่าที่คาดการณ์ไว้

โดย บล.โนมูระ พัฒนสิน ระบุในบทวิเคราะห์ว่า KBANK รายงานกำไรไตรมาส 3/63 ที่ 6.7 พันล้านบาท (ลดลง 33% เมื่อเทียบจากปีก่อน แต่เพิ่มขึ้น 207% เมื่อเทียบจากไตรมาสก่อน ซึ่งดีกว่าบล.โนมูระ พัฒนสิน คาดเล็กน้อย 6% แต่ดีกว่าตลาดคาดมากถึง +25%
เช่นเดียวกับ บล.ทรีนีตี้ ระบุในบทวิเคราะห์ว่า ธนาคารขนาดใหญ่ทยอยประกาศงบไตรมาส 3/63 ตั้งแต่เมื่อวานถึงเช้าวันนี้ โดยภาพรวมกำไรกลุ่มออกมาอ่อนแอเนื่องจากสำรองหนี้ที่ปรับตัวสูงขึ้น ซึ่งเป็นสาเหตุสำคัญที่ทำให้กำไรของธนาคารส่วนใหญ่ต่ำกว่าที่เราคาดไว้ก่อนหน้า เช่น BBL ต่ำกว่า 23%, SCB 15% และ TMB 24% ยกเว้น KBANK ที่ประกาศกำไรสูงกว่าคาดราว 31% เนื่องจากในไตรมาสก่อนมีการตั้งสำรองไว้ค่อนข้างสูง